
Par lokālplānojuma īpašumam “Saulgoži” nodošanu
publiskai apspriešanai

Ādažu novada pašvaldības dome izskatīja SIA "EH Arhitekti" (reģistrācijas Nr. 40003172196, juridiskā adrese: Agroķīmiķu iela 25, Jelgava, LV-3003, e-pasts: eh.birojs@gmail.com) 10.04.2026. iesniegumu (reģistrēts 13.04.2026. ar Nr. ĀNP/1-11-1/26/2211) ar lūgumu pieņemt lēmumu par lokālplānojuma īpašuma “Saulgoži” (kadastra Nr. 80440120207) zemes vienībai Katleru ielā 2, Āņos, Ādažu pag., Ādažu nov. (kadastra apzīmējums 80440120207), nodošanu publiskajai apspriešanai. 
Izvērtējot iesniegto lokālplānojuma projektu un ar to saistītos apstākļus, tika konstatēts:
1. Ādažu novada pašvaldības dome 28.12.2023. pieņēma lēmumu Nr. 485 “Par lokālplānojuma kā grozījumu Ādažu novada teritorijas plānojumam uzsākšanu īpašumā “Saulgoži”, Āņos" (turpmāk – Lokālplānojums), ar kuru tika uzsākta Lokālplānojuma izstrāde, ar mērķi pamatot plānojamās teritorijas sadalīšanu apbūves gabalos primāri viena dzīvokļa dzīvojamo māju būvniecībai, mainot zemes vienības funkcionālo zonu no Lauksaimniecības teritorijas (L) uz Savrupmāju apbūves teritoriju (DzS1), jaunu savrupmāju apbūves apakšzonu, kur minimālā jaunveidojamā platība ir atļauta 2500 m2 un Mežu teritoriju (meža teritorijā, kur apbūve nav plānota), bet saglabājot esošās funkcionālās zonas Ūdeņu teritorija (Ū), Dabas un apstādījumu teritorija (DA1) un Transporta infrastruktūras teritorija (TR). 

2. Saskaņā ar Lokālplānojuma izstrādes vadītāja 23.04.2026. ziņojumu Lokālplānojuma projekts atbilst Ādažu novada ilgstspējīgas attīstības stratēģijai 2013. – 2037.gadam, un darba uzdevumam Lokālplānojuma izstrādei, kā arī Lokālplānojuma risinājumos ir ņemts vērā Ādažu novada teritorijas plānojums. 

3. Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

4. Teritorijas attīstības plānošanas likuma 12. panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.

5. Ministru kabineta 14.10.2014. noteikumi Nr. 628 „Noteikumi par pašvaldību teritorijas attīstības plānošanas dokumentiem” noteic:

6.1. 3.punkts - visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos;
6.2. 16.punkts - plānošanas dokumenta publiskās apspriešanas termiņš sākas nākamajā darbdienā pēc attiecīgā plānošanas dokumenta publicēšanas sistēmā;
6.3. 82.punkts - pašvaldība pieņem lēmumu par teritorijas plānojuma vai lokālplānojuma redakcijas nodošanu publiskajai apspriešanai un institūciju atzinumu saņemšanai. Publiskās apspriešanas termiņu nosaka ne īsāku par 20 darbdienām.

NOLEMJ:
1. [bookmark: _Hlk201914799]Nodot publiskajai apspriešanai un institūciju atzinumu saņemšanai lokālplānojumu īpašuma “Saulgoži” (kadastra Nr. 80440120207) zemes vienībai Katleru ielā 2, Āņos, Ādažu pag., Ādažu nov. (kadastra apzīmējums 80440120207).
2. Publiskās apspriešanas termiņu noteikt 20 (divdesmit) darbdienas.
3. Uzdot lokālplānojuma izstrādātājiem publiskās apspriešanas laikā saņemt papildus atzinumus no SIA “Ādažu namsaimnieks” un Valsts aizsardzības militāro objektu un iepirkumu centra (VAMOIC).
4. Lēmumu par lokālplānojuma redakcijas publisko apspriešanu 5 (piecu) darbdienu laikā pēc tā stāšanās spēkā ievietot Teritorijas attīstības plānošanas informācijas sistēmā un pašvaldības tīmekļvietnē www.adazunovads.lv.
5. Paziņojumu par lokālplānojuma publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē www.adazunovads.lv, kā arī publicēt pašvaldības informatīvajā izdevumā “Ādažu Novada Vēstis”. 
6. Pašvaldības Centrālās pārvaldes Teritorijas plānošanas nodaļa ir atbildīga par lēmuma izpildi.
7. Par lēmuma izpildes kontroli atbild pašvaldības izpilddirektora vietniece.
Pielikumā:
1. Lokālplānojuma paskaidrojuma raksts uz 22 lp.
2. Teritorijas izmantošanas un apbūves noteikumi uz 5 lp.
3. Lokālplānojuma grafiskā daļa uz 6 lp.
4. Pārskats par lokālplānojuma izstrādi un pielikumi uz 31 lp.
5. Lokālplānojuma izstrādes vadītāja ziņojums uz 1 lp.



Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

